चोटिल स्टोक्स के कवर के तौर पर बेयरस्टा इंग्लैंड टीम में  
इंग्लैंड ने भारत के खिलाफ होने वाले अंतिम वनडे से पूर्व चोटिल ऑलराउंडर बेन स्टोक्स के विकल्प के तौर पर बेयरस्टा को टीम में शामिल किया है।
इंग्लैंड ने भारत के खिलाफ होने वाले पांचवें और अंतिम वनडे मैच से पूर्व चोटिल ऑलराउंडर बेन स्टोक्स के विकल्प के तौर पर जोनाथन बेयरस्टा को टीम में शामिल किया है। बल्लेबाजी कवर के तौर पर जोस बटलर को भी टीम में जगह मिली है।  इंग्लैंड और वेल्स क्रिकेट बोर्ड ने एक बयान में कहा, जोनाथन बेयरस्टा (यार्कशर) और जोस बटलर (समरसेट) को भारत के खिलाफ शुक्रवार 12 सितंबर को कार्डिफ के स्वालेक स्टेडियम में होने वाले नेटवेस्ट शृंखला के पांचवें और अंतिम एकदिवसीय अंतरराष्ट्रीय मैच के लिए आज इंग्लैंड की टीम में शामिल किया गया।  स्टोक्स की अंगुली की चोट उभर गई है। इंग्लैंड पांच मैचों की शृंखला में 2-0 से आगे है। शृंखला का पहला मैच बारिश की भेंट चढ़ गया था, जबकि एक अन्य मैच टाई रहा।